মাসুদ পথিক

মাসুদ পথিক (জন্ম ১ আগস্ট ১৯৭৯) বাংলাদেশের একজন চলচ্চিত্র পরিচালক, গীতিকার এবং কবি। তিনি নেকাব্বরের মহাপ্রয়াণ" চলচ্চিত্রের জন্য বাংলাদেশের জাতীয় চলচ্চিত্র পুরস্কার অর্জন করেন। তার পরিচালিত চলচ্চিত্র মায়া: দ্য লস্ট মাদার ২০১৯ সালে ৮টি ক্যাটাগরিতে জাতীয় চলচ্চিত্র পুরস্কার লাভ করে। তিনি কবিতায় ২০১৩ সালে কালি ও কলম পুরস্কার অর্জন করেন। তিনি ২০২৩ সালে নাটক বিভাগে বাংলা একাডেমি সাহিত্য পুরস্কার অর্জন করেন। মাসুদ পথিক স্কুল ও কলেজের পাঠ শেষ করে ঢাকা বিশ্ববিদ্যালয় থেকে চলচ্চিত্র ভাষায় পি, এইচ, ডি ডিগ্রি লাভ করেন।[তথ্যসূত্র প্রয়োজন] তিনি ঢাকা কলেজ, ঢাকা বিশ্ববিদ্যালয় এবং কেন্দ্রীয় ছাত্রলীগের সঙ্গে নিবিড়ভাবে যুক্ত ছিলেন। মাসুদ পথিক কবিতা রচনা এবং চলচ্চিত্র নির্মাণের পাশাপাশি গবেষণার কাজ করেন। তিনি বঙ্গবন্ধু শেখ মুজিবুর রহমানের জীবন দর্শনের উপর প্রায় দীর্ঘ পনেরো বছর যাবৎ গবেষণা করছেন। মাসুদ পথিক মোট ২১টি গ্রন্থের প্রণেতা। তার সাহিত্য রচনার মধ্যে রয়েছে কৃষকফুল (১৯৯৬), বাতাসের বাজার (২০০৭), সেতু হারাবার দিন, চাষার বচন (২০১৬) ইত্যাদি। মাসুদ কেন্দ্রীয় ছাত্রলীগের নিয়মিত প্রকাশনা ‘মাতৃভূমি’র সম্পাদনা করেছেন টানা আট বছর। তিনি ‘গণতন্ত্র মুক্তি পাক’, ‘জননেত্রী শেখ হাসিনা’ নামের বই সম্পাদনার সঙ্গে যুক্ত ছিলেন। ২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন মাসুদ পথিক। আন্দোলন চলাকালীন সময়ে মাসুদ পথিক সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে। তিনি বিখ্যাত কবি নির্মলেন্দু গুণের কবিতা অবলম্বনে তার প্রথম চলচ্চিত্র "নেকাব্বরের মহাপ্রয়াণ" তৈরি করেন এবং প্রথম চলচ্চিত্রেই জাতীয় পুরস্কার লাভ করেন। এই সাফল্যের পর তিনি আরো বেশ কিছু ছবির কাজ হাতে নিয়েছেন। এছাড়াও তিনি বাংলাদেশ ছাত্রলীগের প্রযোজনায় শেখ হাসিনাকে নিয়ে "আলোর পথের সারথি" নামে একটি তথ্যচিত্র নির্মাণ করেছেন। বাংলাদেশের খ্যাতিমান চিত্রশিল্পী জনাব শাহাবুদ্দিন আহমেদের চিত্রকর্ম “নারী” এবং কবি কামাল চৌধুরীর “যুদ্ধশিশু” কবিতা অবলম্বনে মুক্তিযুদ্ধ, বীরাঙ্গনা এবং যুদ্ধশিশুকে কেন্দ্র করে “মায়া: দ্য লস্ট মাদার” চলচ্চিত্রটি ২৭ ডিসেম্বর ২০১৯ সালে মুক্তি পেয়েছে। সিনেমাটিতে অভিনয় করেছেন ভারতের আলোচিত অভিনেত্রী মমতাজ সরকার। মমতাজ সরকার যাদুকর পিসি সরকার জুনিয়রের মেয়ে। চলচ্চিত্রটি ৪৪তম জাতীয় চলচ্চিত্র পুরস্কার-২০১৯-এ সর্বোচ্চ আটটি বিভাগে পুরস্কার লাভ করে। মাসুদ পথিক চলচ্চিত্র ও সাহিত্যে একাধিক পুরস্কার ও সম্মান পেয়েছেন; তার মধ্যে উল্লেখযোগ্য হলো: জাতীয় চলচ্চিত্র পুরস্কার - ২০১৩ - নেকাব্বরের মহাপ্রয়াণ চলচ্চিত্রের জন্য। বেস্ট ডিরেক্টর - টেলিসিনে অ্যাওয়ার্ড, কলকাতা, ভারত। অফিশিয়াল সিলেকশন - সার্ক ফিল্ম ফেস্টিভ্যল, শ্রীলঙ্কা। কালি ও কলম তরুণ কবি ও লেখক পুরস্কার, ২০১৩ (কবিতায়); ঋত্বিক ঘটক স্মৃতি পদক - কলকাতা ২০১৬। জাতীয় চলচ্চিত্র পুরস্কার - ২০১৯ - শ্রেষ্ঠ কাহিনীকার - মায়া: দ্য লস্ট মাদার” চলচ্চিত্রের জন্য। বাংলা একাডেমি সাহিত্য পুরস্কার ২০২৩ সর্বোচ্চ জাতীয় চলচ্চিত্র পুরস্কার জিতেছে ‘মায়া’, তবুও নির্মাতার আক্ষেপ, বাংলানিউজ টুয়েন্টি ফোর ডটকম, ৪ ডিসেম্বর ২০২০ কালি ও কলম ডটকম, এইচএসবিসি-কালি ও কলম তরুণ কবি ও লেখক পুরস্কার ২০১৩ বাংলা একাডেমি সাহিত্য পুরস্কার পাচ্ছেন ১৬ জন, প্রথম আলো ২৫ জানুয়ারি ২০২৪ "নরসিংদী-৫: রাজনীতি ও সংস্কৃতির বিভেদ ঘুচাতে চান ড. মাসুদ পথিক"। যুগান্তর। সংগ্রহের তারিখ ২৩ নভেম্বর ২০১৮।  "বঙ্গবন্ধুকে নিয়ে ১৫ বছর গবেষণা করছি"। Amadershomoy Online। ২০২০-১২-৩০ তারিখে মূল থেকে আর্কাইভ করা। সংগ্রহের তারিখ ২০১৮-০৮-১৩।  "মনোনয়নপত্র নিলেন চলচ্চিত্র নির্মাতা মাসুদ পথিক"। সংগ্রহের তারিখ ২৩ নভেম্বর ২০১৮। [স্থায়ীভাবে অকার্যকর সংযোগ] "আন্দোলন নিয়ে আওয়ামীপন্থী শিল্পীদের কথোপকথন ভাইরাল"। প্রথম আলো। ৩ সেপ্টেম্বর ২০২৪। ৪ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৪।  "আন্দোলনে ছাত্রদের ওপর গরম পানি ঢালতে বলেন অরুণা বিশ্বাস!"। ভোরের কাগজ। ৩ সেপ্টেম্বর ২০২৪। ৪ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৪।  "ছাত্রদের ওপর গরম পানি ঢালতে বলেন অরুণা বিশ্বাস!"। বাংলা নিউজ ২৪। ৩ সেপ্টেম্বর ২০২৪। ৪ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৪।  "ছাত্রদের ওপর 'গরম পানি' ঢেলে দিতে বলেন কয়েকজন শিল্পী"। দৈনিক ইত্তেফাক। ৩ সেপ্টেম্বর ২০২৪। সংগ্রহের তারিখ ৪ সেপ্টেম্বর ২০২৪।  "দারুণ খুশি, কিছু অভিমান"। প্রথম আলো। সংগ্রহের তারিখ ২৬ ফেব্রুয়ারি ২০১৬।  "'মায়া—দ্য লস্ট মাদার' চলচ্চিত্রের শুটিং শুরু"। প্রিয়.কম (ইংরেজি ভাষায়)। ২০১৮-০২-২১ তারিখে মূল থেকে আর্কাইভ করা। সংগ্রহের তারিখ ২০১৮-০৫-২৬।  এনটিভি অনলাইন , ২৭ ডিসেম্বর ২০১৯ জাতীয় চলচ্চিত্র পুরস্কারের আনুষ্ঠানিক নাম ঘোষণা, প্রথম আলো, ৩ ডিসেম্বর ২০২০ "জাতীয় চল‌চ্চিত্র পুরস্কারে সেরা ন ডরাই ও ফাগুন হাওয়ায়, বিডিনিউজ টুয়েন্টি ফোর ডটকম, ৩ ডিসেম্বর ২০২০"। ৬ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০২০।  ইন্টারনেট মুভিডেটাবেজে মাসুদ পথিক মাসুদ পথিকের বইসমূহ - রকমারি ডট কম ৩৯তম জাতীয় চলচ্চিত্র পুরস্কার (বাংলাদেশ)